На основу члана 13. ст. 2. и 3. Закона о локалној самоуправи („Службени гласник РС”, бр. 129/07, 83/14 – др. закон, 101/16 – др. закон и 47/18) и члана 13. Статута Града Ниша („Службени лист града Ниша“, број 88/08,143/16 и 18/19),

Скупштина града Ниша, на седници одржаној дана \_\_\_\_\_\_\_\_\_\_\_\_ доноси,

**ОДЛУКУ**

**О УСПОСТАВЉАЊУ САРАДЊЕ ИЗМЕЂУ ГРАДА НИША (РЕПУБЛИКА СРБИЈА) И МЕТРОПОЛИТЕНСКЕ ОПШТИНЕ БАЛИКЕШИР (РЕПУБЛИКА ТУРСКА)**

**Члан 1.**

Успоставља се сарадња између Града Ниша (Република Србија) и Метрополитенске општине Баликешир (Република Турска) у областима: привреде, одрживог развоја, образовања, науке и технологије, културе и спорта, туризма и заштите околине, као и у другим областима од зајендичког интереса.

**Члан 2.**

Овлашћује се Градоначелница Града Ниша, Драгана Сотировски, да у име Града Ниша закључи споразум о сарадњи са представником Метрополитенске општине Баликешир (Република Турска).

**Члан 3.**

Средства за реализацију ове одлуке обезбеђују се у буџету Града Ниша.

**Члан 4.**

Ову одлуку доставити Влади Републике Србије на сагласност.

**Члан 5.**

Одлуку објавити у „Службеном листу града Ниша“, по добијању сагласности Владе Републике Србије.

**Члан 6.**

Ова одлука ступа на снагу осмог дана од дана објављивања у “Службеном листу Града Нишa“.

Број:

Датум:

**СКУПШТИНА ГРАДА НИША**

**ПРЕДСЕДНИК**

**др Бобан Џунић**

**О б р а з л о ж е њ е**

Члан 13. став 2. Закона о локалној самоуправи ("Службени гласник Републике Србије" број 129/07, 83/14 – др.закон и 101/16 – др.закон), прописује да јединице локалне смоуправе могу сарађивати са јединицама локалне самоуправе других држава у оквиру спољње политике РС уз поштовање територијалног јединства и правног поретка РС, а све у складу са Уставом и законом. став 3. истог члана прописује да одлуку о успостављању сарадње односно о закључењу споразума о сарадњи са јединицом локалне самоуправе друге државе, доноси скупштина јединице локалне самоуправе уз сагласност Владе РС.

Члан 13. Статута Града Ниша ("Службени лист Града Ниша", број 88/08, 143/16 и 18/19), прописује да Град Ниш може сарађивати са јединицама локалне самоуправе других држава, у оквиру спољне политике Републике Србије, уз поштовање територијалног јединства и правног поретка Републике Србије, у складу са Уставом и законом, на основу одлуке Скупштине Града, уз сагласност Владе Републике Србије.

Члан 1. Споразума о научно-техничкој сарадњи између Савезне Републике Југославије и Републике Турске („Службени лист СРЈ – Међународни уговори“, број 3/03), између осталог, прописује да ће стране потписнице доприносити развојању билатералне научно-техничке сарадње у областима од узајамног интереса, на основу једнакости и узајамне користи, а у складу са одредбама споразума и националним законодавствима двеју земаља.

 Члан 2. Споразума о научно-техничкој сарадњи између Савезне Републике Југославије и Републике Турске („Службени лист СРЈ – Међународни уговори“, број 3/03), између осталог, прописује да ће се научно-техничка сарадња између научних организација, предузећа и других субјеката сарадње из СРЈ и Републике Турске, остваривати: а) радом на заједничким научно истраживачикм пројектима, б) организовањем заједничких научних конференција, симпозијума, семинара, изложби и слично, в) другим облицима научно техничке сарадње на основу заједничких договора научних организација, предузећа и других субјеката сарадње.

Члан 1. Споразума између Владе Републике Србије и Републике Турске о сарадњи у области омладине и спорта („Службени гласник РС - Међународни уговори“, број 9/17), прописује да су Влада РС и Влада Турске (у даљем тексту: Стране), вођени заједничком жељом да учврсте односе и развију пријатељске везе међу људима две земље, изражавајући уверење да ће стварање блиских узајамних веза и сарадње у области омладине и спорта допринети порасту узајамног разумевања међу представницима младих генерација РС и Републике Турске, договориле (Члан 2): да ће стране на бази реципроцитета олакшавати развој пријатељских веза између омладинских и спортских организација две државе, посебно организовањем састанака, разменом и другим формама погодним за јачање сарадње државних извршних власти, као и невладиних организација активних у области омладине и спорта, у даљем тексту „партнерских организација“.

Члан 4. Споразума између Владе Републике Србије и Републике Турске о сарадњи у области омладине и спорта („Службени гласник РС - Међународни уговори“, број 9/17), утврђује следеће облике сарадње: учешће на међународним конференцијама, семинарима и другим омладинским и спортским догађајима (форуми, фестивали, састанци) које организује једна од Страна, подстицање сарадњe у области омладине и спорта, усмерене ка размени знања и стручности за развој омладинских и спортских политика, подстицање и подршку свим институцијама и организацијама обе Стране у подношењу заједничких пројеката у оквиру међународних програма и др.

За реализацију ове одлуке средства су обезбеђена у буџету Града Ниша за 2022.годину у износу од 150.000,00 динара.

На основу свега напред наведеног, а полазећи од најбољег интереса за обе јединице локалне самоуправе, предлаже се Скупштини Града Ниша доношење Одлуке о успостављању сарадње између Града Ниша (Република Србија) и Метрополитенске општине Баликешир (Република Турска).

**Вршилац дужности начелника**

**Градске управе за органе Града**

**и грађанска стања**

**Весна Нешић**